แม่ไปตรวจเอกซเรย์ปอด ผลออกมาว่าปอดผิดปกติ เกินศักยภาพ พบแพทย์เพื่อทำการรักษาคืออะไร ใช่มะเร็งรึเปล่าค่ะ แต่แม่ไม่มีอาการไอ และไม่เหนื่อย
สวัสดีค่ะ คงต้องดูว่าที่ว่าผิดปกติคือผลอ่านว่าอย่างไร แต่ส่วนใหญ่น่าจะเกิดจากมึจุดในปอด-วัณโรค-มะเร็งปอด-หินปูนในปอด-รอยแผลเป็นจากโรคปอดที่เคยเป็นเช่นวัณโรคในอดีต-เป็นแค่เงาจากกระดูกหรือกล้ามเนื้อโดยปกติแล้วถ้าพบจุดในปอด มักจะต้องทำเอ็กซเรย์ปอดซ้ำ หรือส่งปรึกษาอายุรแพทย์โรคปอด เพื่อดูว่าเป็นจุดจากอะไร แพทย์อาจซักประวัติ ตรวจร่างกายเพิ่มเติม ถ้าสงสัยว่าจะเป็นวัณโรค อาจเก็บเสมหะตรวจ ถ้าสงสัยมะเร็งปอดอาจจะต้องทำเอ็กซเรย์คอมพิวเตอร์ค่ะ กรณีนี้เกินศักยภาพคือว่าที่รพ.อาจจะไม่มีเครื่องเอ็กซเรย์คอมพิวเตอร์ที่แพทย์เห็นว่าแม่จำเป็นต้องทำ จึงต้องส่งต่อ ส่วนจะใช่หรือไม่ใช่มะเร็งนั้นคงต้องตรวจเพิ่มเติมต่อไปค่ะ